open-index/open-wikipedia-markdown huggingface dataset:
Hilkka Silvekoski

**Hilkka Ilona Silvekoski** (24. tammikuuta 1913 Viipuri – 18. maaliskuuta 1972) oli suomalainen taiteilija, taidegraafikko ja lastenkirjojen kuvittaja. Hänen isänsä oli maanmittausinsinööri Jaakko Verneri Silvekoski ja äitinsä Hanna o.s. Korhonen.

Silvekoski tunnetaan herkistä, keveistä naishahmoista ja lapsista. Monissa teoksissa näkyy myös metsän, kukkien ja ihmisten välinen yhteys. Hänen töissään on myös piirustuksellista herkkyyttä ja kepeyttä. Silvekosken taidegrafiikalle on ominaista mustan värin käyttö, sävyvastakohtien jyrkkyys ja viivan karkeus. Hän teki puupiirroksia, litografioita ja metalligrafiikkaa. Silvekoski opiskeli Aukusti Tuhkan taidegrafiikan kurssilla 1950–1951. Lisäksi hän on kuvittanut Yrjö Hämäläisen kirjan *Kettu Repolaisen teatteri*.

Silvekoski syntyi Viipurissa, josta hänen tiensä johti karjalaisevakkona Lahteen. Silvekoski debytoi Hämeenlinnassa vuonna 1948 ja piti näyttelyn myös Helsingissä 1949. Hän kuoli liikenneonnettomuudessa saamiinsa vammoihinsa 1972.

Silvekoski osallistui Nuorten näyttelyihin, lukuisiin Suomen Taiteilijaseuran ja Taidegraafikoiden ja SKjL:n näyttelyihin. Yksityisnäyttelyitä hänellä oli Lahdessa ja Tampereella. Ulkomailla hän osallistui näyttelyihin mm. Ålesundissa, Weimarissa, Tukholmassa, Moskovassa, Rostockissa ja Oslossa.

Lahden taidemuseossa on Hilkka Silvekoski -kokoelma, joka käsittää 216 teosta Silvekosken grafiikkaa ja piirustuksia vuosilta 1950–1971. Suomen taidegraafikoiden kokoelmassa häneltä on n. 30 teosta vuosilta 1950–1970. Ulkomailla hänen teoksiaan on Tukholman kansallismuseossa sekä Ålesundin, Rostockin, Dresdenin kaupunkien ja Dresdenin Künstlerkalenderin kokoelmissa.

## Lähteet
*Hilkka Silvekoski taiteilijamatrikkelissa 
*Hilkka Silvekoski Jyväskylän taidemuseossa  
*Hilkka Silvekoski kokoelma Lahden taidemuseossa
*Kirjav@ - Kansallisgallerian kirjaston kokoelmatietokanta, Hilkka Silvekoski
* Suomen taiteiljaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ; sivu 416
Herrnhut

**Herrnhut** on paikkakunta Saksassa Saksin osavaltiossa Görlitzin piirikunnassa. Kaupungin asukasluku oli 6&nbsp;033 vuoden 2016 lopussa.

Paikkakunnalta ovat peräisin herrnhutilaisuus sekä Herrnhutin tähtenä tunnettu joulukoriste.

Herrnhut on  Unescon maailmanperintöluettelossa osana kohdetta Herrnhutilaisten asutuskeskukset,

## Lähteet

## Aiheesta muualla
AtmoCube

**AtmoCube** on Triesten yliopiston opiskelijoiden kehittämä CubeSat. Se laukaistaan syksyllä 2011 ESAn Vega-kantoraketin koelaukaisussa.  Se mittaa avaruussäätä. 

## Lähteet

  
## Aiheesta muualla
* AtmoCuben sivusto
Pieli

**Pieli** on heraldinen airutkuvio, jonka leveys on noin kolmannes kilven leveydestä, ja joka kulkee kilven oikeassa reunassa. Suomalainen heraldiikka ei tunne kavennettua pieltä.

Pieli yltää aina korkeussuunnassa kilven reunasta reunaan. Samaa kuviota kilven vasemmassa reunassa kutsutaan vastapieleksi.

## Lähteet
*
Jordi Amat

**Jordi Amat Maas** (s. 21. maaliskuuta 1992 Canet de Mar, Espanja) on espanjalainen jalkapalloilija. Hän edustaa Primera Divisiónissa pelaavaa Real Betisiä ja on pelipaikaltaan keskuspuolustaja.

Amat teki ensiesiintymisensä Espanyolin edustusjoukkueessa 24. tammikuuta 2010 ottelussa Mallorcaa vastaan. Toisen ottelunsa hän pelasi vajaa kaksi viikkoa myöhemmin Real Madridia vastaan.

## Lähteet
* Jordi Amatin tilastot BDFutbol-sivustolla
Japani talviolympialaisissa 1932

**[[Japani]]** osallistui **[[Talviolympialaiset 1932|Lake Placidin talviolympialaisiin 1932]]** 16 miesurheilijan joukkueella. Kaikissa kolmessa pohjoismaisessa hiihtolajissa, pikaluistelussa ja taitoluistelussa (kahdessa viimeisimmässä ensimmäistä kertaa olympiatasolla) kilpailleet japanilaiset jäivät ilman mitaleja. Parhaan sijoituksen saavutti mäkihyppääjä Goro Adachi oltuaan kahdeksas.

## Joukkue
### Pikaluistelu

Kunkin erän kaksi nopeinta luistelijaa etenivät loppukilpailuun. Tämä oli Japanin ensiesiintyminen talviolympialaisten pikaluistelussa.

### Pohjoismaiset hiihtolajit

#### Maastohiihto

#### Mäkihyppy

#### Yhdistetty

### Taitoluistelu

Kyseessä oli Japanin ensiesiintyminen taitoluistelussa olympiatasolla.

## Lähteet
* George Lattimer: Official Report III Olympic Winter Games Lake Placid 1932  
* Japan at the 1932 Lake Placid Winter Games  Sports Reference LLC.
Ruotsi talviolympialaisissa 1932

**[[Ruotsi]]** saavutti **[[Talviolympialaiset 1932|Lake Placidin talviolympialaisista 1932]]** kolme mitalia, joista yksi oli kultainen ja kaksi hopeisia. Kisojen mitalitilastossa Ruotsi sijoittui kolmanneksi. Ruotsin joukkue koostui 11 mies- ja yhdestä naisurheilijasta. Ruotsalaiset kilpailivat kaikissa kolmessa pohjoismaisessa hiihtolajissa, pikaluistelussa ja taitoluistelussa. Maastohiihdossa ruotsalaiset ottivat 18 kilometrillä kaksoisvoiton.

## Mitalistit
### Kultaa
* Sven Utterström – maastohiihto, miesten 18 km

### Hopeaa
* Gillis Grafström – taitoluistelu, miesten yksinluistelu 
* Axel Wikström – maastohiihto, miesten 18 km

## Lähteet
* Sweden at the 1932 Lake Placid Winter Games  Sports Reference LLC.
Vlado Janevski

**Vladimir Vlado Janevski** (; s. 27. marraskuuta 1960 Skopje, Makedonian sosialistinen tasavalta, Jugoslavia) on pohjoismakedonialainen laulaja. Hän edusti maataan Eurovision laulukilpailussa 1998 kappaleella *”[[Ne zori, zoro]]”*, jolloin Pohjois-Makedonia (tai tuolloinen Makedonian tasavalta) osallistui euroviisuihin ensimmäistä kertaa. Kappale sijoittui 19. sijalle saaden yhteensä 16 pistettä.

## Diskografia
### Albumit
*Parče Duša *(Парче душа)* (1993)
*Se Najdobro *(Сѐ најдобро)* (1996)
*Daleku E Neboto *(Далеку е небото)* (1996)
*Ima Nešto Posilno Od Se *(Има нешто посилно од сѐ*) (2002)
*Vakov Ili Takov *(Ваков или таков)* (2004)
*Povtorno Se Zaljubuvam Vo Tebe *(Повторно се заљубувам во тебе)* (2006)

### Singlet
*Ne Zori, Zoro (1998)
*Nekogas i Negde (2001)
*Evergrin (2002)
*Srce Preku Neboto (2002)
*Ako Ne Te Sakam (2003)
*Povtorno Se Zaljubuvam Vo Tebe (2006)

## Aiheesta muualla
*Vlado Janevskin kotisivut
D=OUT

**D=OUT** (lausutaan "Dauto") on japanilainen, vuonna 2006 toimintansa aloittanut visual kei -yhtye, jossa vaikuttavat laulaja Kouki, kitaristit Hikaru ja Ibuki, basisti Reika ja rumpali Minase. Bändin tyylilaji on pääosin rockia ja poppia, mutta musiikissa on myös vaikutteita jazzista. Koukin lauluääni on massiivinen ja pehmeä joka erottaa hänet hyvin useista j-rock -laulajista. Musiikissa laulu ja bassokitara ovat etusijalla. Yhtye on julkaissut kaksi albumia: "Zipang" vuonna 2008 ja "Carnival Ukiyo" vuonna 2010.

Bändi oli ennen SPEED DISKin alaisena, mutta on nykyään PSC Companyn alainen.

## Diskografia
### Albumit & EP:t
* Rōman Jōmyakuteki Chabangeki (2008)
* Cannonball Vol. 4 (2008)
* Zipang (2008)
* Tōryūmon (2009)
* Carnival (2010)
* Music Nippon (2012)
* high collar (2012)
* Kabuki Disco (2013)
* Zenshin Zenrei Ouka Shuu (2014)
* Shin Gi Tai (2016)

### Singlet
* "Flashback" (2007)
* "Heisei Bubble" (2007)
* "Shirohata Sengen" (2007)
* "Bara Iro no Jinsei" (2007)
* "Bankoku, Dai Tōkyō / Akai Kasa to Anata" (2008)
* "Myōjō Orion" (2008)
* "Hanasaki Beauty" (2009)
* "Aoi Tori" (2009)
* "Psychedelico-Psychedelico"(2010)
* "Sunrise"(2010)
* "One" (2011)
* "Roman Revolution" (2011)
* "Zenshin Zenrei Lives" (2011)
* "Aisuru Hito" (2012)
* "Chukyori Renai" (2012)
* "Koiabaki, Amezarashi" (2013)
* "Kanden 18gou" (2013)
* "Zange no Hanamichi" (2014)
* "Koi ga Dekinai" (2015)
Smile Audiovisual

**Smile Audiovisual Oy** on vuonna 1984 perustettu helsinkiläinen audiovisuaalisen viestinnän erikoistoimisto. Asiakkaita ovat yritykset, järjestöt, yhdistykset, liitot sekä julkishallinto. Smile Audiovisual Oy aloitti tekemällä 80-luvulla useita palkintoja voittaneita multivisio-ohjelmia. 80-luvun lopulta lähtien yritys on tehnyt myös videotuotantoa. Smile Audiovisual Oy:n päätuotteena ovat mm. videot, animaatiot, virtuaalitodellisuuden ratkaisut ja tilalliset ratkaisut. Yritys on osallistunut 80-, 90-, ja 2000-luvulla ohjelmillaan useille kotimaisille ja kansainvälisille festivaaleille.

## Yrityksen voittamia palkintoja

## Lähteet

## Aiheesta muualla
* Smile Audiovisual Oy:n kotisivut
* Yritystietojärjestelmä
Teodor Palic

**Teodor Palic** (s. 1945) on romanialainen kääntäjä, joka on kääntänyt suomenkielistä kirjallisuutta romaniaksi.

Palic on koulutukseltaan insinööri. Hän lähti Romaniasta 1990 Itä-Berliinin kautta Länsi-Berliiniin, jossa hän haki poliittista turvapaikkaa. Seuraavana vuonna hän tuli Suomeen ja sai siivoojan paikan ja opiskeli suomea. Hänen ensimmäinen käännöksensä, Mika Waltarin *[[Sinuhe egyptiläinen|Sinuhe]]*, ilmestyi Romaniassa 1999 ja sai siellä runsaasti huomiota ja kiitoksia. Sen jälkeen hän käänsi useita Waltarin teoksia. Hän on saanut käännöstyöhön apurahoja Suomalaisen Kirjallisuuden Seuralta ja on kääntänyt myös Arto Paasilinnaa, Anna-Leena Härköstä, Matti Klingeä ja Mauri Kunnasta. Hän on sittemmin palannut takaisin Romaniaan.

## Lähteet

## Aiheesta muualla
*Teodor Palic: Opin suomea Sinuhen avulla, Mika Waltari -seuran vuosikirja Illusioni 2008
*Teodor Palic urakoi Sinuhen romaniaksi, Suomen Kuvalehti Nro 11/2000
*Waltari opetti suomea, Helsingin Sanomat, 14.11.1999
Unkari talviolympialaisissa 1932

**[[Unkari]]** saavutti **[[Talviolympialaiset 1932|Lake Placidin talviolympialaisista 1932]]** yhden mitalin, kun Emília Rotter ja László Szollás saivat pariluistelusta pronssia. Kisojen mitalitilastossa Unkari sijoittui kymmenenneksi. Unkari kilpaili näissä talviolympialaisissa ainoastaan taitoluistelussa, jossa se debytoi olympiatasolla saavuttaen heti ensimmäisen mitalinsa talviolympialaisista. Toinen Unkarin pari Olga Orgonista / Sándor Szalay sijoittui neljänneksi.

## Mitalistit
### Pronssia
* Emília Rotter ja László Szollás – taitoluistelu, pariluistelu

## Joukkue
### Taitoluistelu

Unkari teki Lake Placidissa ensiesiintymisensä olympialaisten taitoluistelussa. Rotter ja Szollás voittivat maan ensimmäisen talviolympiamitalin.

## Lähteet
* Hungary at the 1932 Lake Placid Winter Games  Sports Reference LLC.
Harmaa alue (elokuva)

**Harmaa alue** () on Tim Blake Nelsonin ohjaama yhdysvaltalainen elokuva vuodelta 2001. Sen pääosissa näyttelevät David Arquette, Steve Buscemi, Harvey Keitel, Mira Sorvino ja Daniel Benzali. Elokuva perustuu lääkärin ja keskitysleirivangin Miklós Nyiszlinin kirjaan ().

## Rooleissa
Kansallinen Sateenkaariryhmä

**Kansallinen Sateenkaariryhmä – Kasary ry** on Kansallisen Kokoomuksen läheisjärjestö, joka pyrkii ajamaan seksuaali- ja sukupuolivähemmistöjen oikeuksia yhteiskunnassa ja joka myös toimii Kokoomuksen sisäisenä asiantuntijaverkostona. Järjestöön voi kuulua kuulumatta itse puolueeseen. Joulukuussa 2011 Janne Hälinen tuli valituksi yhdistyksen puheenjohtajaksi.

Kasary perustettiin vuonna 2010, ja sen suojelijaksi tuli Alexander Stubb.

## Lähteet

## Aiheesta muualla
* Kansallinen sateenkaariryhmä Kasary
Ellida

**Ellida** tarkoittaa seuraavia asioita:

*Ellida, naisen etunimi

;Norjan laivasto
*KNM Ellida (1849), korvetti
*KNM Ellida (1880), 1. luokan tykkivene
*KNM Ellida (A534), LST
Ernesto Geisel

**Ernesto Beckmann Geisel** (3. elokuuta 1907 – 12. syyskuuta 1996) oli brasilialainen sotilasjohtaja, kenraali ja poliitikko. Hän toimi Brasilian presidenttinä vuosina 1974–1979.

Geisel oli neljäs viidestä sotilasjohtajasta, jotka hallitsivat Brasiliaa 1964-1985. Geiselin kaudella Brasilia alkoi avautua ulkomaailmalle hitaasti. Geiselin hallinto kuitenkin syyllistyi toisinajattelijoiden teloituksiin kuten edeltäjänsäkin, presidentti määräsi henkilökohtaisesti hallinnon vastustajia kidutettaviksi ja surmattaviksi ilman oikeudenkäyntiä.

## Lähteet
Sooyoung

**Sooyoung** (, oik. **Choi Soo-young** (), s.  Gwangju) on eteläkorealainen laulaja, tanssija, näyttelijä ja malli, joka tunnetaan erityisesti Girls' Generation -yhtyeen jäsenenä.

Ennen Girls' Generationia Sooyoung kuului japanilaiseen Route 0 -tyttöduoon vuosina 2002–2003. Girls' Generation debytoi vuonna 2007.

Elokuussa 2011 Sooyoung joutui autokolariin matkalla vapaaehtoistyöhön. Vastakkaisella kaistalla ajanut auto ajautui väärälle kaistalle ja törmäsi autoon, jossa Sooyoung oli. Hänet toimitettiin sairaalahoitoon, jossa hänellä todettiin murtuma ristiluussa. Loukkaantumisensa takia Sooyoung oli kuukauden ajan sivussa Girls' Generationin toiminnasta.

Hän on näyttelijänä muun muassa draamasarjassa *Run On* sekä elokuvassa *New Year Blues*.

## Diskografia

Route 0 -duo julkaisi kolme singleä.

Sooyoungin ensimmäinen soolosingle nimeltä "Winter Breath" on julkaistu joulukuussa 2018.

## Filmografia

### Elokuvat

### Televisio

## Lähteet
* Profiili snsdkorean.com 
* Profiili  musicasia.net 

### Viitteet

## Aiheesta muualla
* 
* 
* MyDramaList-sivustolla
KK Zadar

**KK Zadar** on kroatialainen koripallojoukkue Zadarista.

## Mestaruudet
* Jugoslavian mestaruus: 1965, 1967, 1968, 1974, 1975, 1986
* Jugoslavian cup: 1970
* Kroatian mestaruus: 2005, 2008
* Kroatian cup: 1998, 2000, 2003, 2005, 2006, 2007
* Adrianmeren liiga: 2003

## Aiheesta muualla
* Virallinen kotisivu
Sami Tapani Korhonen

**Sami Tapani Korhonen** (s. 1. lokakuuta 1977) on suomalainen muotisuunnittelija ja Sampaco-yrityksensä johtaja.

Korhonen asuu tällä hetkellä Pariisissa. Hän on opiskellut Brasiliassa, sekä vaatetusta ammattikorkeassa Helsingissä 2003.

## Aiheesta muualla
*Sami Korhosen kotisivu
*Suomalaista osaamista esillä Pariisin muotiviikolla
*Design by Sami Korhonen
Adenium

**Adenium** eli **aavikkoruusu** (*Adenium obesum*) on punakukkainen mehikasvi. Se kasvaa luonnossa Afrikassa ja Lähi-idässä, mutta sitä käytetään koristekasvina muuallakin.

Adenium on pensasmainen mehikasvi, jonka varsi haaroittuu iän myötä. Se kasvaa usein 50 senttimetriä, joskus jopa 150 cm korkeaksi. Lehdet ovat tummanvihreät ja kiiltävät. Kukinto on suppilomainen, keskeltä keltainen ja muuten punainen, valkoinen tai vaaleanpunainen.

## Lähteet

## Aiheesta muualla
* Suomen Lajitietokeskus: Adenium – ''Adenium obesum''
* United States Department of Agriculture (USDA): ''Adenium obesum''
Baran (Valko-Venäjä)

**Baran** (, ) on pienehkö kaupunki Valko-Venäjän Vitsebskin alueella, alle 10 kilometriä Oršan kaupungista lounaaseen. Hallinnollisesti molemmat kaupungit kuuluvat Oršan kaupunkipiiriin ().

Vuoden 2009 väestönlaskennan mukaan Baranin kaupungissa asui 11&nbsp;662 henkeä.

## Historia
Baran kuului Liettuan suuriruhtinaskuntaan. Puolan ensimmäisessä jaossa vuonna 1772 se liitettiin osaksi Venäjän keisarikuntaa, jonka puitteissa se kuului Mogiljovin kuvernementtiin. Neuvostovallan aika alkoi Baranissa marraskuussa 1917. Helmikuusta marraskuuhun 1918 Baran oli Saksan miehittämä. Toisen maailmansodan aikana saksalaismiehitys alkoi Baranissa 16. heinäkuuta 1941 ja päättyi 27. kesäkuuta 1944. 

## Lähteet

## Aiheesta muualla
* Kaupunkikuvaus   (garady.org)
* WikiMapia karttalinkki, selitykset pääosin  tai 
* Neuvostoliiton aikaisia topografiakarttoja alueesta
Alduksen lehti

**Alduksen lehti** (, *floral heart*;  'muratti') on vanha typografinen ornamentti, joka on tavallisesti joko kukan tai lehden muotoinen. Hedera on yksi kreikkalaisten ja roomalaisten kaiverrusten ja kirjoitusten varhaisimpia välimerkkejä.

Venetsialainen kirjanpainaja Aldus Manutius käytti Alduksen lehteä tiettävästi jo vuonna 1499, ja muutamissa kielissä, kuten saksassa (*Aldusblatt*), ruotsissa (*alduslöv*) ja suomessa, merkki on nimetty hänen mukaansa.

Alduksen lehteä käytetään vinjettinä ja välimerkkinä graafisessa suunnittelussa.

Useita Alduksen lehden versioita on muun muassa Zapf Dingbats -fontissa.

## Esimerkkejä

Kuva:Feuille aldine du XVIe siècle.png|Alduksen lehti ranskalaisen *Gros Canon Romainin* mukaan, jonka kaiversi Claude Garamond vuonna 1549.
Kuva:Aldine typographique (Zapf).svg|Typografinen Alduksen lehti ITC Zapf Dingbats fontissa.
Kuva:CuninghamGlasse.jpg|William Cuningham (Kenningham), *The Cosmographical Grasse*, London; John Day, 1559.
Kuva:Adam-vd-6.jpg|Historiallinen painotyö 1600-luvulta, jossa kaksi Aldusta alareunassa.


## Lähteet

## Aiheesta muualla
Hyvien ihmisten kylä

**Hyvien ihmisten kylä** on alun perin yhdeksänosainen suomalainen draamasarja, joka esitettiin ensimmäisen kerran Yleisradion kanavilla vuonna 1993. Sarja on esitetty uusintana vuonna 2010 leikattuna viideksi noin 50-minuuttiseksi jaksoksi.

*Hyvien ihmisten kylä* sijoittuu vuoteen 1980. Suomen presidenttinä on Urho Kekkonen, YYA-sopimus on voimassa ja suomalaiset urheilijat menestyvät Moskovan olympialaisissa. Turkistarhaaja Reino Toppari (Tapio Liinoja) tuo kotitilalleen vaimonsa Emilian (Jaana Järvinen) Vaasasta asti. Naapurit ovat nyreissään, kun eivät saaneet kutsua häihin. Mutta vasta sitten tilanne muuttuu vakavaksi, kun nuoren parin postilaatikkoon ilmestyy aatteeltaan väärän värinen sanomalehti.

Sarja kuvattiin Ylihärmän Kankaankylässä ja Alahärmässä. Siinä oli alun perin yhdeksän puolituntista jaksoa. Vuoden 2010 esitykseen sarja leikattiin ja osia yhdistettiin viiteen 50-minuuttiseen osaan. Sarjaan mahtuu monenlaista tapahtumaa neuvostoliittolaisen kenraalin vierailusta urheilukentän vihkiäisiin, bingoa ja kunnallisvaaleja unohtamatta.

## Näyttelijät
### Päärooleissa
*Tapio Liinoja - Reino Toppari, turkistarhaaja
*Jaana Järvinen - Emilia Toppari
*Aulis Rosendahl - Väinö Mäntynen, "Isä Aurinkoinen", kunnanvaltuuston puheenjohtaja
*Seija Näppilä - Terttu Mäntynen, kunnanlääkäri
*Hannes Lukinmaa - Aarne Alamäki
*Laura Jurkka - Sanna Alamäki
*Antti Seppä - Lauri Kaatikko
*Eija Varima - Liisa Kaatikko, ompelija
*Kalevi Haapoja - Paavali, pontikankeittäjä
*Heikki Luukas - Jeremias
*Hilkka Ollikainen - Lyydia
*Asko Sahlman - Posti Arvi
*Jukka Pitkänen - Tapani Viitala, kauppias
*Mauno Käpyaho - Yrjänä, Paikallissanomien toimittaja
*Osmo Matikainen - Kunnanjohtaja Selin
*Kari Kinnaslampi - Pankinjohtaja Pekkala
*Pekka Ahola - Hermanni Holopainen
*Dick Holmström - Nimismies Raiskinen

### Muissa rooleissa
*Jarmo Kangas - Esko Alamäki, Aarnen ja Sannan poika
*Kristiina Kuivila - Marianne Kaatikko, Laurin ja Liisan tytär
*Sami Kuivila - Otto-Ville, Arvin poika
*Janne Alasaari - Mauri Raiskinen, nimismiehen poika
*Aino Niemi - Elma

## Lähteet
Neil Young (jalkapalloilija)

**Neil James Young** (14. helmikuuta 1944 – 3. helmikuuta 2011) oli englantilainen jalkapalloilija, joka edusti suurimman osan urastaan Manchester Cityä. Hän pelasi pääasiassa laitahyökkääjänä. Young voitti urallaan Englannin mestaruuden, FA Cupin ja Cup-voittajien cupin.

## Ura
Youngin ura alkoi Manchester Cityn junioreissa. Hän teki amatöörisopimuksen 15-vuotiaana 1959 ja ammattilaissopimuksen kaksi vuotta myöhemmin. Young pelasi ensimmäisen ottelunsa edustusjoukkueessa joulukuussa 1961 ja murtautui heti vakiokokoonpanoon. City putosi 2. divisioonaan 1963, mutta nousi takaisin kolme vuotta myöhemmin voittaen divisioonan mestaruuden. Young teki kaudella 14 maalia.

Nousua seuranneella kaudella City sijoittui 1. divisioonan keskikastiin. Kaudella 1967–1968 seura voitti Englannin mestaruuden ja Young teki 19 maalia, joista kaksi mestaruuden ratkaisseessa kauden päätösottelussa. Seuraavalla kaudella City voitti FA Cupin Youngin maalilla. City pääsi voittonsa ansiosta kaudella 1969–1970 Cup-voittajien cupiin, jonka se voitti. Young viimeisteli välierässä kahdesti ja finaalissa kerran.

Alkuvuodesta 1971 tapahtunut Youngin veljen kuolema vaikutti tähän syvästi. Hänen peliesityksensä heikkenivät ja kaudella 1971–1972 hän ei saanut enää peliaikaa entiseen tapaan. Kauden päätteeksi Young myytiin 2. divisioonan Preston North Endiin. Young vietti Prestonissa kaksi kautta, minkä jälkeen hän pelasi vielä yhden kauden Rochdalessa ennen lopettamista.

Young pelasi Manchester Cityssä 412 ottelua, joissa hän teki 107 maalia. Häntä ei arvostettu Cityn ulkopuolella eikä hän päässyt maajoukkueeseen. Manchester Cityn kannattajien keskuudessa häntä kuitenkin arvostetaan valtavasti ja hänet on muun muassa valittu seuran kunniagalleriaan.

## Yksityiselämä

Pelaajauran päättymisen jälkeen Young jäi aluksi työttömäksi. Myöhemmin hän työskenteli muun muassa vakuutusmyyjänä, kauppa-apulaisena ja urheilukaupan myyjänä. Young oli naimisissa kolmesti ja hän sai neljä lasta - kolme ensimmäisestä ja yhden toisesta avioliitosta.

Young kuoli syöpään 3. helmikuuta 2011.

## Lähteet
Vita Ædwardi Regis

**Vita Ædwardi Regis** (*Vita Ædwardi regis qui apud Westmonasterium requiescit*) on Englannin historiaan liittyvä latinankielinen teos, joka on ilmeisesti kirjoitettu Hastingsin taistelun aikoihin. Kirjoittaja on nimeltä tuntematon St. Omerin flaamilainen munkki ja teos on omistettu kuningatar Edithille, kirjoituksen tilaajalle ja kuningas Edvard Tunnustajan puolisolle. Vaikka teos on nimellisesti kuvaus kuningas Edvardista, oli sen alkuperäinen tarkoitus ylistää jaarli Godwinia ja tämän perhettä.  Ilmeisesti teoksen alkuosa on kirjoitettu ennen normannivalloitusta 1066 ja kirjan loppuosa valloituksen jälkeen, jolloin Edith otti etäisyyttä veljeensä, kuningas Harald Godwininpoikaan ja keskittyi kuningas Edvardin ihmetekojen  kuvauksiin. Huomionarvoisaa on, ettei teoksessa viitata suoraan Stamford Bridgen taisteluun tai Hastingsin taisteluun, joissa kaatui neljä kuningatar Edithin veljistä.

## Lähteet
*
*
### Viitteet
Mstsislau

**Mstsislau** eli Amstsislau () eli **Mstislav** (), **Mstislavl** () on pieni kaupunki ja hallintopiiri Valko-Venäjän Mahiljoun maakunnan itäosissa Venäjän rajalla. Vuoden 2009 väestönlaskennan mukaan Mstsislaun kaupungissa asui 10&nbsp;804 ja koko piirissä 24&nbsp;768 ihmistä.

## Lähteet

## Aiheesta muualla

* Lyhyt kuvaus kaupungista  (BYcity.org) 
* Kaupungin keskustan kartta  (BYcity.org)
* Мстиславский район - Tietoa piiristä taajamineen  (dorogiby.info)
* Мсціслаў - Tieto piiristä  (horki.info) 
* WikiMapia karttalinkki kaupungista ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Piirin perustietoja ja kartta   (emaps-online.com)
* Tietoa piirin palveluista ja kuvia rakennuksista  (region.mogilev.by)
* Hallintopiiristä   (region.mogilev.by)
* Valko-Venäjän Ilmatieteen laitoksen sääennuste Mstsislauhun (pogoda.by)
Masat

**MaSat-1** (Magyar Satellite) on unkarilainen CubeSat, joka laukaistiin helmikuussa 2012. Sen kehittivät Budapestin teknillisen yliopiston opiskelijat. Se on 1U-kokoinen CubeSat. Satelliitti toimii linkkinä radioamatööreille 437,345&nbsp;MHz taajuudella.

## Lähteet

  
## Aiheesta muualla
* cubesat.bme.hu
Mitä uusateismi tarkoittaa?

**Mitä uusateismi tarkoittaa?** on Jussi K. Niemelän toimittama kirjoituskokoelma, jonka julkaisi Savukeidas vuonna 2011. Kirjoittajat ovat uskontotieteilijät Matti Kamppinen, Kimmo Ketola, Tiina Mahlamäki ja Ilkka Pyysiäinen, toimittaja Jaakko Wallenius, Seinäjoen vapaa-ajattelijat ry:n entinen puheenjohtaja Nora Luoto, kirjailija Tiina Raevaara sekä toimittaja Jussi K. Niemelä.

## Lähteet

## Aiheesta muualla
*
Butterfly (Kylie Minoguen kappale)

"**Butterfly**" on dancepopkappale Kylie Minoguen albumilta *[[Light Years]]* (2000). Se julkaistiin singlenä vuonna 2001, ja sen kirjoittivat Kylie Minogue ja Steve Anderson. Se oli albumin kuudes ja viimeinen single-julkaisu.

## Kappalelista
;Yhdysvaltalainen CD-single
#"Butterfly" (Sandstorm Vocal Mix) – 7:15
#"Butterfly" (E-Smoove Vocal Mix) – 8:05
#"Butterfly" (Illicit Mix) – 7:19
#"Butterfly" (Trisco Mix short) – 6:37
#"Butterfly" – 4:09

;Yhdysvaltalainen 12" single
#"Butterfly" (Sandstorm Vocal Mix) – 7:15
#"Butterfly" (E-Smoove Vocal Mix) – 8:05
#"Butterfly" (Illicit Mix) – 7:19
#"Butterfly" (Trisco Mix long) – 7:50

## Esitykset konsertissa
* On a Night Like This Tour
* Showgirl Homecoming Tour

## Listasijoitukset

## Lähteet

## Aiheesta muualla
* Kylie Minoguen virallinen sivusto
Eurico Gaspar Dutra

**Eurico Gaspar Dutra** (18. toukokuuta 1883 – 11. kesäkuuta 1974) oli brasilialainen marsalkka ja sosiaalidemokraattinen poliitikko. Hän toimi Brasilian presidenttinä vuosina 1946–1951. Hänen kaudellaan Brasilia palasi perustuslailliseen demokratiaan.

## Lähteet
Musta toukokuu (1992)

**Musta toukokuu** () on nimitys, jolla viitataan Bangkokissa 17.-20. toukokuuta 1992 järjestettyihin mielenosoituksiin ja niiden veriseen kukistamiseen. Noin 200&nbsp;000 ihmistä osallistui kenraali Suchinda Kraprayoonin hallituksen vastaiseen protestiin Bangkokin keskustassa. Armeijan voimankäyttö mielenosoittajia vastaan johti virallisen tiedon mukaan 52 ihmisen kuolemaan, lukuisiin katoamisiin ja satoihin loukkaantumisiin. Yli 3&nbsp;500 ihmistä pidätettiin, ja useat heistä ovat kertoneet että heitä kidutettiin. 

## Taustaa
23. helmikuuta 1991 armeijan komentaja Suchinda Kraprayoon kaappasi vallan Chatichai Choonhavanin hallitukselta. Vallankaappaajat kutsuivat itseään "Kansalliseksi rauhanturvaneuvostoksi" ja nimittivät väliaikaishallituksen pääministeriksi Anand Panyarachunin. Uudet vaalit määrättiin pidettäväksi 22. maaliskuuta 1992.

Vaalien jälkeen Suchinda nimitettiin pääministeriksi, mistä seurasi heti laajoja mielenosoituksia. 

## Mielenosoitukset
Toukokuun 17. päivänä Bangkokissa alkoi Thaimaan historian suurin mielenosoitus sitten vuoden 1973. Enimmillään 200 000 ihmistä kokoontui Sanam Luang -aukiolle ja sitä ympäröiville kaduille. Protestoijat alkoivat marssia pääministerin virkahuonetta kohti, kunnes heidät pysäytettiin Phan Fa -sillalla, jonka poliisi oli sulkenut piikkilangalla. Mielenosoittajia ammuttiin vesitykeillä, ja he yrittivät ottaa yhden tykin haltuunsa. Kaksi vesitykein varustettua ajoneuvoa sytytettiin tuleen. 

20. toukokuuta Thaimaan kuningas Bhumibol Adulyadej vetosi osapuoliin väkivaltaisuuksien lopettamiseksi. Mielenosoittajat hajaantuivat, ja neljä päivää myöhemmin Suchinda erosi pääministerin paikalta. Hänestä tuli myöhemmin Telecom Asian hallituksen puheenjohtaja.

## Lähteet
Paulus Maasalo

**Paulus Maasalo** (s. 1978) on espoolainen kirjailija. Hän on opiskellut kansainvälistä politiikkaa ja valmistunut valtiotieteen maisteriksi Helsingin yliopistosta.

## Tuotanto
* 
* 
* Rikosnovelli *Ryöstö* novellikokoelmassa *Rikos – 7 Rikostarinaa*. Hämeenlinna: Karisto, 2014

## Palkinnot

* 2. sija, Kariston 110-vuotisjuhlan kirjoituskilpailu (2010)

## Aiheesta muualla
*Kirjailijan kotisivut
Pentukuumetta

** Pentukuumetta** on Helena Meripaaden 2005 julkaistu romaani. Teos on *[[Koirahullun päiväkirja]]* -sarjan kuudes osa.

## Juoni

Kirjassa seikkailee taas tutut hahmot, mm. Ulla, Kisse, Dara, Furi ja muut. Kirjan alussa Dara on pari viikkoa sitten astutettu Daran kasvattajan uudella koiralla Xafirilla. Alussa on pieniä vaikeuksia, kun Ullan äiti ei haluaisi, että Ulla lähtee Beritille pentujen ajaksi, mutta sekin selviää myöhemmin kirjassa... Ullalle tulee myös vaikeuksia, kun kaikille pennuille ei tahdo oikein löytyä kunnon kotia, milloin valitetaan Ullan iästä, ja milloin haluttaisiin kilttiä ja rauhallista koiraa lasten kaveriksi.

## Lähteet

## Aiheesta muualla
*Kirjaesittely Otavan sivulla
Ammunta kesäolympialaisissa 1952 – miesten 25 metrin olympiapistooli

Helsingin olympiakisojen 25 metrin kuvioammuntaan pistoolilla osallistui 53 ampujaa 28 eri maasta. Laji on ollut olympiakisojen ohjelmassa alusta lähtien. Laji tunnetaan myös olympiapistoolin nimellä.Kilpailun ensimmäinen osa suoritettiin 27. heinäkuuta, jolloin ammuttiin 30 laukausta ja seuraavana päivänä ammuttiin loput 30. Lajin maailmanennätys ennen kilpailua oli Unkarin Károly Takácsin 580 Lontoon olympiakisoista. Takács jäi ennätyksestään pisteen päähän ja voitti jälleen olympiakultaa. Hopeamitali jouduttiin ratkaisemaan uusinta-ammunnoilla. Ensimmäisen 15 laukauksen kilpailun Unkarin Kun ja Romanian Lichiardopol ampuivat tasan 142–142. Toisessa uusinnassa Kun oli parempi 140–137 ja näin ollen unkarilaisille kaksoisvoitto.Yhdysvaltain Hualet Leo Bennerin, vapaapistoolin kultamitalistin kohtaloksi koitui yksi täydellinen pummi. Tulos 572 olisi vielä riittänyt 9. sijaan, mutta koska ensimmäisenä ratkaisi osumien määrä, putosi Benner sijalle 34.

## Lopputulokset

## Lähteet
* http://www.la84foundation.org/6oic/OfficialReports/1952/OR1952.pdf 
* http://www.olympic.neostrada.pl/ols/1952HELnr6.pdf
Saint David

**Saint David** tai **St. David** voi viitata seuraaviin paikkoihin:
*St David's, kaupunki, Walesissa
*St David's, paikkakunta Exeterissä
*Saint David, alue Dominicassa
*Saint David, alue Grenadalla
*Saint David, alue Saint Vincentillä ja Grenadiineillä
*Saint Davidin piirikunta, piirikunta Trinidadilla ja Tobagolla
*St. David, paikkakunta Arizonassa
*St. David, kylä ja kunta Illinois'ssa
*St. Davids, paikkakunta Pennsylvaniassa
*TrSS St David, Great Western Railwaylle vuonna 1906 rakennettu matkustaja-alus
Idioventrikulaarinen rytmi

**Idioventrikulaarinen rytmi** on sydämen kammioista lähtöisin oleva rytmi, jossa kammioissa oleva ektooppisesti aktiivinen alue tahdistaa sydämen kammioita. Syke on tavallisesti 20–40, mutta joskus se voi olla yli 40, jolloin sitä kutsutaan nimellä kiihtynyt idioventrikulaarinen rytmi. Joissain tapauksissa, esim. sydäninfarktissa, ektooppiselta alueelta lähtöisin oleva supistumiskäsky saattaa jäädä kiertämään ympyrää kammioihin aiheuttaen kammiotakykardian (syke yli 100).

## Hoito
Idioventrikulaarinen rytmi hoidetaan yleensä tahdistimella tai erilaisilla lääkityksillä riippuen aiheuttajasta. Mikäli aiheuttaja on sairas sinus -oireyhtymä, muut sinussolmukkeen ongelmat tai täydellinen eteis-kammiokatkos, hoitona on tahdistin ja muissa tapauksissa yleensä lääkitys.

## Oireet

Idioventrikulaarisen rytmin sekoittaa helposti erilaisiin bradykardioihin oireiden perusteella. Oireet ovat samat kuin bradykardioissa: huimaus ja tajuttomuus sekä hidas syke. Oireita voi aiheuttaa myös se, että kammiot lyövät ennen eteisiä vähentäen sydämestä ulos menevän veren määrää.

## Diagnosointi

Idioventrikulaarisen rytmin erottaa helposti EKG:ssä laajoista QRS-komplekseista, jotka ovat yleensä alaspäin.

## Agonaalinen rytmi

Agonaalinen rytmi (engl. *Agonal rhythm* tai *Extreme ventricular bradycardia*) on kammioista lähtöisin oleva bradykardia, jonka syke on yleensä 10–20, tai kammiot eivät reagoi ollenkaan supistumiskäskyihin. Agonaalinen rytmi on sydämen lopetusrytmi, jota seuraa yleensä nopeasti täydellinen sydänpysähdys, asystole. Agonaalisen rytmin erottaa hyvin laajoista QRS-komplekseista, jotka ovat hyvin matalia. Agonaalinen rytmi hoidetaan asystolen hoito-ohjeiden mukaan. Agonaalista rytmiä aiheuttavat yleensä samat aiheuttajat kuin asystolea, lukuun ottamatta pitkäkestoista kammiovärinää.
Please Mr. Postman

**Please Mr. Postman** on The Marvelettes -lauluyhtyeen kappale vuodelta 1961. Se nousi Billboard Hot 100 -listan ykköseksi ja oli Motown-levymerkin ensimmäinen ykköshitti. The Mervelettesin alkuperäinen laulaja Georgia Dobbins oli yksi kappaleen tekijöistä ja rumpuosuuksista vastasi nuori Marvin Gaye ennen tähdeksi tulemistaan.

Muita kappaleen levyttäneitä yhtyeitä ovat muun muassa The Carpenters ja The Beatles.

## Lähteet
The Unforgiving

**The Unforgiving** on alankomaalaisen sinfonista metallia soittavan Within Temptationin viides studioalbumi, joka julkaistiin maaliskuussa 2011.

*The Unforgiving* on konseptialbumi, joka perustuu samoihin aikoihin julkaistuun samannimiseen sarjakuvakirjaan, jonka on kirjoittanut Steven O’Connell ja kuvittanut Romano Molenaar. Albumin kappaleista "Faster", "Sinéad" ja "Shot in the Dark" on tehty myös lyhytelokuvat, jotka julkaistiin albumin erikoispainoksessa. Albumin ensimmäinen single on "Faster". Toinen single "Sinéad julkaistiin heinäkuussa 2011.

## Kappaleet

### CD
#
#
#
#
#
#
#
#
#
#
#
#

**Puolalainen painos**
# 

**Saksalainen painos (Saturn Edition**
# 

**Japanilainen painos**
# 
# 

**Yhdysvaltalainen painos**
# 
# 
# 

### DVD
#
#
#
#
#
#
#
#
#
#
#
#

## Arvostelut
* Allmusic: 
* Desibeli.net: 
* Metacritic: 63/100
* Imperiumi: 8½/10
* Kaaoszine.fi: 8/10
* Soundi: 
* V2.fi: 

## Listasijoitukset

## Lähteet

## Aiheesta muualla
* The Unforgiving Discogsissa 
*
Saint Patrick

**Saint Patrick** tai **St. Patrick** voi viitata seuraaviin:
* Saint Patrick, alue Dominicalla
* Saint Patrick, alue Grenadalla
* St. Patrick, paikkakunta Ohiossa
* St. Patrickin metroasema, metroasema Torontossa
* TrSS St Patrick, Great Western Railwaylle vuonna 1906 rakennettu matkustaja-alus
* Mathew St. Patrick (s. 1968), yhdysvaltalainen näyttelijä
Saint Mark

**Saint Mark** voi viitata:
*Saint Mark, alue Dominicalla
*Saint Mark, alue Grenadalla

## Katso myös
*Markus, evankelista
Kärsäkuninkaat

**Kärsäkuninkaat** (Callorhinchidae) on trooppisissa merissä tavattava koppapäisten rustokalojen heimo. Tieteellinen nimi tulee kreikan kielen sanoista *kallis* (kaunis) ja *rhyngchos* (kärsä).

## Lajit ja levinneisyys
Nykyään kärsäkuninkaiden heimosta tunnetaan yksi suku, jossa on kolme lajia (ks. laatikko).

Heimon fossiileja on säilynyt jurakaudelta. Tällaisia, nyt jo sukupuuttoon kuolleita sukuja, olivat *Brachymylus*, *Ischyodus*, *Pachymylus* ja *Edaphodon*. Varhaisimmat *Callorhinchus*-suvun fossiilit ovat eoseenikaudelta Etelämantereelta.

Kärsäkuninkaat ovat eteläisen pallonpuolen lajeja, niitä tavataan meristä Australian etelärannikolta, Uudesta-Seelannista, Etelä-Afrikasta ja Etelä-Amerikasta. Kalat elävät merien pintakerroksista aina 200 metrin syvyyteen. Toisinaan kärsäkuninkaiden heimon lajeja saadaan saaliiksi trooleilla.

## Anatomia
Kärsäkuninkaiden selkein tuntomerkki on pitkähkö, joustava ja koukkupäinen kärsä. Kärsä toimii tuntoelimenä, kun kalat etsivät ravintoaan. Kiduksia peittää yksi kiduskansi ja vesi otetaan sisään sieraimien kautta. Suussa hampaat ovat kasvaneet yhteen luulevyiksi. Selkäevät ovat korkeat ja rintaevä on suuri ja liikkuvainen ja sitä käytetään myös uimiseen. Koiraalla on vatsaevissä ja päässä elimet, joilla se pitää naaraasta kiinni parittelun aikana. Naaras munii yhdestä kahteen oranssinruskeaa munakoteloa.

## Lähteet
Shakers Ringette

**Shakers Ringette** on Keravalla toimiva ringetteseura. Seurassa pelaa tyttöjä ringettekouluikäisistä C-junioreihin asti ja seuran joukkueet osallistuvat Ringetteliiton järjestämiin otteluihin kukin joukkue omassa sarjassaan. 

Ringetteä on pelattu Keravalla syksystä 1987 alkaen. Tuolloin perustettiin ensimmäinen ringettejoukkue osaksi Jääkiekkoseura Shakers Kerava ry:tä. Kun vuonna 1995 emoseuran toiminta loppui, aloitti Shakers Ringette ry toimintansa itsenäisenä seurana. Keravalaisen ringeten syntymisen taustalla vaikutti kourallinen aktiivisia vanhempia, jotka olivat löytäneet tyttärilleen harrastukseksi uuden eksoottisen lajin.

Lajia saa kokeilla ilmaiseksi ringette- ja luistelukoulussa neljän viikon ajan. Kun luistelun perustaidot on opittu ringette- ja luistelukoulussa, ringetteharrastusta voi jatkaa oman ikäryhmän joukkueessa. Nuorimmat joukkuepelaajat ovat 5-vuotiaita ja oma joukkue löytyy kaiken ikäisille tytöille.

## Lähteet

Shakers Ringeten kotisivut 
Ringetteliitto
Kyljet

**Kyljet** ovat heraldinen airutkuvio. Ne kulkevat pielen tapaan kilven reunoissa, mutta siitä poiketen kyljet kaareutuvat kilven keskustaa kohden, ja ne esiintyvät lähes poikkeuksetta aina pareittain.

## Lähteet
*
Alberto Toril

**José Alberto Toril Rodríguez** (s. 7. heinäkuuta 1973 Pueblonuevo, Córdoban maakunta, Espanja) on espanjalainen jalkapalloilija ja jalkapallovalmentaja. Hän valmentaa Real Madridin kakkosjoukkuetta Castillaa.

## Pelaajaura

Toril liittyi Real Madridin junioreihin kaudella 1988–1989. Kaudella 1990–1991 hän nousi seuran kakkosjoukkueeseen Castillaan ja kaudella 1992–1993 edustusjoukkueeseen. Ensiesiintymisensä Espanjan korkeimmalla sarjatasolla Primera Divisiónissa hän teki 20. syyskuuta 1992 ottelussa Sporting de Gijónia vastaan. Hän kuului kaudella 1992–1993 Espanjan cupin ja kaudella 1993–1994 Espanjan supercupin voittaneeseen joukkueesen.

Lähdettyään Real Madridista vuonna 1994 Toril pelasi korkeimmalla sarjatasolla vielä Celtassa, Espanyolissa ja Extremadurassa sekä toiseksi korkeimmalla sarjatasolla Extremadurassa, Albacetessä, Ferrolissa ja Numanciassa. Extremaduran ja Numancian kanssa hän saavutti sarjanousun Primera Divisióniin.

Toril pelasi urallaan yhteensä 44 Primera Divisiónin ja 178 Segunda Divisiónin ottelua. Hän päätti pelaajauransa kauteen 2004–2005, jolloin hän edusti Segunda División B:n Quintanar del Reytä.

## Valmentajaura

Toril aloitti valmentajauransa Ferrolin juniorijoukkueissa kaudella 2002–2003. Kaudella 2004–2005 hän toimi Quintanar del Reyn kakkosvalmentajana ja vuodesta 2005 alkaen kolmen kauden ajan Albaceten juniorijoukkueiden valmentajana.

Marraskuussa 2008 Toril palasi Real Madridiin, jossa hän osallistui juniorijoukkueiden valmennuksen suunnitteluun, kunnes otti vastuulleen seuran kolmosjoukkueen Real Madrid C:n valmentamisen maaliskuussa 2009. Kaudella 2009–2010 hän valmensi alle 19-vuotiaiden joukkuetta, joka saavutti hänen johdollaan Espanjan-mestaruuden ja kakkostilan Espanjan cupissa. Tammikuussa 2011 Toril siirtyi seuran kakkosjoukkueen Castillan valmentajaksi Alejandro Menéndezin tilalle.

## Lähteet

## Aiheesta muualla

* Alberto Torilin tilastot BDFutbol-sivustolla
Marianne Jahn

**Marianne Jahn-Nutt** (14. joulukuuta 1942 Zürs am Arlberg – 30. heinäkuuta 2025 Balzers) oli itävaltalainen alppihiihtäjä. Hän edusti seuratasolla Ski Club Arlbergiä.

Jahn osallistui olympialaisiin ensimmäistä kertaa Squaw Valleyssa 1960. Tuolloin hän oli pujottelussa ensimmäisen kierroksen jälkeen toisena, mutta keskeytti jälkimmäisessä laskussa. Jahn voitti vuoden 1962 MM-kisoissa kolme mitalia: kultaa suurpujottelusta ja pujottelusta sekä hopeaa alppiyhdistetystä. Hän oli Innsbruckin olympialaisissa 1964 suurpujottelussa kolmastoista, mutta keskeytti jälleen pujottelussa.

## Lähteet
Kemiallinen käymälä

**Kemiallinen käymälä** on käymälä, jossa käytetään kemiallisia yhdisteitä jätteen hajun poistamiseen ja desinfiointiin – tappamaan hajua aiheuttavat bakteerit, joita syntyy jätteen hajoamisprosessissa. Kemikaaleina käytetään formaldehydiä, glutaraldehydiä tai kvartäärisiä ammoniumyhdisteitä. 

Kemiallisia käymälöitä käytetään muun muassa lentokoneissa, linja-autoissa ja matkailuvaunuissa. Ulkoilmatapahtumissa ja rakennustyömailla käytettävät siirrettävät käymälät ovat myös kemiallisia käymälöitä (muun muassa Bajamaja). Jätteet kerätään säiliöön, joka tyhjennetään imuautolla.
Karvalehdet

**Karvalehdet** (*Ceratophyllum*) ovat monivuotisia juurettomia vesikasveja. Niiden lehdet ovat varressa kiehkuroina ja haarautuvat dikotomisesti hienoiksi liuskoiksi. Karvalehdillä on pienet yksineuvoiset kukat lehtihangoissa. Hedelmänä on pähkylä.

Karvalehtien suku on ainoa Ceratophyllales-lahkossa ja Ceratophyllaceae-heimossa. Lajeja on yhteensä kuusi, joista kaksi kasvaa Suomessa. Tankeakarvalehti eli karvalehti, aiemmin myös sarvikarvalehti (*Ceratophyllum demersum*) esiintyy harvinaisena koko maassa. Hentokarvalehti (*Ceratophyllum submersum*) on hyvin harvinainen tulokas maan etelärannikolla.

## Lähteet

## Aiheesta muualla
* Finto: Kassu – Kasvien suomenkieliset nimet: ''Ceratophyllum''
* Suomen Lajitietokeskus: Karvalehdet – ''Ceratophyllum''
* Funet: Karvalehdet (''Ceratophyllum'')
* ITIS: ''Ceratophyllum'' 
* United States Department of Agriculture (USDA): ''Ceratophyllum'' 
* Flora of China: ''Ceratophyllum''
WCW World Heavyweight Championship

**World Championship Wrestling (WCW) World Heavyweight Championship** oli World Championship Wrestling -nimisen painifirman korkein mestaruus. Se kuului WCW:hen vuodesta 1991 vuoteen 2001, kunnes World Wrestling Federation osti WCW:n ja siitä tuli WWF:n toinen maailmanmestaruusvyö. Joulukuussa 2001, se yhdistettiin WWE Championshipin kanssa, jolloin sen haltijaksi tuli Chris Jericho. Syyskuussa 2002, vyötä alettiin kutsumaan nimellä World Heavyweight Championship.

## Katso myös
* Luettelo WCW World Heavyweight mestareista
* NWA Heavyweight Championship
* World Heavyweight Championship
* WWE Championship

## Lähteet
*WWE.com
Betsy Russell

**Betsy Russell** (syntymänimi Elizabet Russell, s. 6. syyskuuta 1963) on yhdysvaltalainen näyttelijä, joka on näytellyt muun muassa elokuvissa *[[Yksityiskoulu (elokuva)|Yksityiskoulu]]* (1983) ja *[[Saw (elokuvasarja)|Saw]]*-elokuvasarjassa sarjamurhaaja Jigsawin ex-vaimoa Jill Tuckia.

## Ura

Russellin ensimmäinen rooli oli vuonna 1982 elokuvassa *[[Kerta se on ensimmäinenkin]]*.

Pidettyään pienen tauon Russell sai pienen roolin ''Saw III'':ssa esittäen John Kramerin entistä vaimoa, Jill Tuckia. Hän esiintyi myös jatko-osissa *[[Saw IV]]*, *[[Saw V]]*, *[[Saw VI]]* ja *[[Saw VII 3D]]*.
Islannin saari

**Islannin saari** on  Euroopan toiseksi suurin saari. Sen pinta-ala on 101&nbsp;826&nbsp;km².  Islannin valtio koostuu sen  lisäksi vain vähäisistä pikkusaarista ja luodoista. Vain seitsemän niistä on yli kahden neliökilometrin kokoisia.

Islanti sijaitsee Grönlannista itään juuri pohjoisen napapiirin eteläpuolella. Pohjois-Amerikan ja Euroopan mannerlaattojen välinen sauma kulkee saaren läpi lounaasta koilliseen. Asutetut alueet sijaitsevat rannikolla ja saaren keskiosissa ei ole asutusta lainkaan. Islannin luontoon kuuluvat maanjäristykset, vulkaaninen aktiivisuus, lumivyöryt sekä ns. *Jökulhlaup*it eli jäätikköjokitulvat. Saari onkin yksi maailman vulkaanisesti aktiivisimmista.  

Image:Iceland satellite.jpg|Islanti satelliittikuvassa talvelta
Image:Map of Iceland.svg|Tärkeimmät kaupungit ja maantieteelliset piirteet
Image:NQ-27-28.jpg|Islannin pinnanmuodot

## Lähteet
Palmgren

**Palmgren** voi tarkoittaa seuraavia:

## Ihmisiä

* Allan Palmgren (1860–1928), suomalainen säveltäjä ja musiikkiarvostelija
* Alvar Palmgren (1880–1960), suomalainen kasvitieteilijä
* Aurore Palmgren (1880–1961), ruotsalainen näyttelijä
* Axel Palmgren (1867–1939), Suomen Työnantajien Keskusliiton STK:n toimitusjohtaja, kansanedustaja ja ministeri
* Bo Palmgren (1909–1973), suomalainen rikos- ja prosessioikeuden professori
* Enok Emil Palmgren, *Emil Vainio* (1867–1918), suomalainen liikkeenjohtaja ja kirjailija
* Eric Palmgren (1916–2015), suomalainen kilpapurjehtija
* Georg Fredrik Palmgren (1808–1877), suomalainen soitinrakentaja ja pianotehtailija
* Gunnar Palmgren (1908–1953), suomalainen kauppaoikeuden professori, korkeakoulun rehtori ja yritysjohtaja, Bo Palmgrenin veli
* Gustaf Palmgren (1904–1978), suomalainen ratsuväen eversti
* Henrik Palmgren, ruotsalainen alt-right -liikkeen aktivisti
* Hjalmar Palmgren (1885–1921), suomalainen jääkärimajuri
* Joonas Palmgren (s. 1982), taiteilijanimeltään Skandaali, suomalainen rap-artisti
* Lina Palmgren (1876–1968), suomalainen tekstiilitaiteilija
* Maria ”Maikki” Järnefelt-Palmgren (1871–1929), suomalainen oopperalaulaja
* Minna Talvik-Palmgren (1902–1983), suomalainen konserttilaulaja
* Nils-Gustaf Palmgren (s. 1936), suomalainen juristi ja yritysjohtaja, merenkulkuneuvos
* Olof Palmgren (1909–1984), suomalainen yritysjohtaja, kauppaneuvos
* Oskar Ludvig Palmgren (1843–1908), suomalainen juristi ja Helsingin oikeuspormestari
* Otto Palmgren (1919–1967), suomalainen röntgenlääkäri ja säveltäjä
* Pontus Palmgren (1907–1993), suomalainen ornitologi, lintujen runsauslaskennan uranuurtaja
* Raoul Palmgren (1912–1995), suomalainen kirjailija
* Reidar Palmgren (s. 1966), suomalainen kirjailija ja näyttelijä
* Rolf Palmgren (1880–1944), suomalainen ornitologi, Korkeasaaren eläintarhan intendentti, Oskar Ludvig Palmgrenin poika
* Saga Palmgren-Lindroos (1910–1968), suomenruotsalainen kirjailija
* Sari Palmgren (s. 1976), suomalainen tanssitaiteilija
* Selim Palmgren (1878–1951), suomalainen säveltäjä ja pianisti
* Yrjö Parjanne, ent. Palmgren (1929–2013), näyttelijä

## Kuvitteellisia henkilöitä

* Kauko Palmgren-Palmgren, vanki ja kirjailija televisiosarjassa *[[Pasila (televisiosarja)|Pasila]]*

## Muita merkityksiä

* Palmgren-konservatorio, Porissa toimiva musiikkioppilaitos
El Ghad

**al-Ghad** (Ḥizb el-Ghad, "Huomisen puolue") on egyptiläinen liberaalipuolue.

Puolueen perusti Ayman Nour. Hän oli aiemmin ollut Wafdin jäsen ja valittu sen listalta parlamenttiin vuonna 1995. Hän kuitenkin erosi puolueesta vuonna 2001 johtuen erimielisyyksistä puheenjohtaja Noaman Gomaan kanssa.

Al-Ghad sai virallisesti toimiluvan vasta vuonna 2004, ennen vuoden 2005 presidentinvaaleja, joihin sekä Ayman Nour että Noaman Gomaa osallistuivat. Nour sai kuuluisuutta, kun hänet tuomittiin vaalien jälkeen viideksi vuodeksi vankilaan syytettynä puolueen kannattajatietojen väärentämisestä.

Vuonna 2005 puolue myös hajosi kahteen osaan, joita johtivat Mousa Mostafa Mousa ja Ayman Nourin vaimo Gamila Ismail. Ismailin ryhmittymä syytti puoluetta yhteistyöstä Mubarakin turvallisuuskoneiston kanssa.

Oikeus päätti vuonna 2007 Mousan olevan puolueen laillinen johtaja ja luovutti tälle puolueen päämajan, joka kuitenkin myöhemmin tuhopoltettiin. Kaikkiaan oikeuskäsittely kesti heinäkuuhun 2010 ennen lopullista päätöstä.

Ayman Nourin tukijat rekisteröivät uuden puolueen Ghad al-Thawra ("Vallankumouksen huomisen puolue") ja osallistuivat vuodenvaihteen 2011&ndash;2012 vaaleihin Egyptin demokraattisen allianssin listalla, jota hallitsee Muslimiveljeskunnan Vapaus- ja oikeuspuolue.

Moussa Moustafa Moussan johtama alkuperäinen Ghad osallistui vaaleihin omalla listallaan.

## Lähteet
* Ghad Al-Thawra Party (Hizb Ghad Al-Thawra), Parties & Movements [Jadaliyya and Ahram Online]

## Aiheesta muualla
* http://www.elghad.com/
Lucile Wheeler

**Lucile Wheeler** (s. 14. tammikuuta 1935 Saint-Jovite) on kanadalainen alppihiihdon olympiamitalisti ja kaksinkertainen maailmanmestari.

Wheeler nousi suksille jo kaksivuotiaana ja oli maansa nuorten mestari 12-vuotiaana. Hänelle tarjottiin mahdollisuutta osallistua vuoden 1950 MM-kisoihin, mutta tuolloin hänen vanhempansa eivät antaneet 15-vuotiaan Wheelerin osallistua. Wheeler osallistui arvokisoihin ensimmäistä kertaa vuonna 1952, jolloin hän kilpaili Oslon olympialaisissa. Tuolloin hän oli pujottelussa kahdeskymmeneskuudes ja kahdeskymmenesseitsemäs sekä suurpujottelussa että syöksylaskussa. Wheeler osallistui olympialaisiin myös Cortina d'Ampezzossa 1956. Tuolloin hänet hylättiin pujottelussa ja hän oli kuudes suurpujottelussa sekä voitti pronssia syöksystä. Wheeler sai vuoden 1958 MM-kisoista kolme mitalia, kultaa syöksylaskusta ja suurpujottelusta sekä hopeaa alppiyhdistetystä. Wheeler lopetti uransa seuraavana vuonna.

## Lähteet
Uusi Wafd

**Uusi Wafd** () on egyptiläinen liberaalipuolue. Se on Egyptin toiseksi suurin oppositioryhmä (2011). Wafdin johtaja on Al-Sayed al-Badawi.

Nykyinen puolue on perustettu 1983. Se pitää edeltäjänään monarkian aikana toiminutta saman nimistä puoluetta, joka lakkautettiin vuonna 1952 Egyptin vallankumouksen jälkeen.

Wafd boikotoi vuonna 2010 järjestettyjen vaalien toista kierrosta vaalivilpin takia.

Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai noin 9 % paikoista parlamenttiin.

## Lähteet
Siirtolaisuus Kanadaan

**Maahanmuutto Kanadaan** tarkoittaa prosessia, jossa henkilö asettuu pysyvästi asumaan Kanadassa. Useat, mutta eivät kaikki, hankkivat Kanadan kansalaisuuden. Vuoden 1947 jälkeen sisäistä maahanmuuttoa koskenut laki on muuttunut huomattavasti vuoden 1976 maahanmuuttolain ja vuonna 2002 voimaan tulleen maahanmuuttoa ja pakolaisuutta koskevan lain myötä.

Kanadassa maahanmuuttajat jaetaan neljään luokkaan: perheluokkaan (Kanadan kansalaisten lähisukulaiset), taloudelliset maahanmuuttajat (korkeasti koulutetut työntekijät ja liikemiehet), muut (henkilöt jotka on hyväksytty maahanmuuttajiksi humanitaarisista syistä) ja pakolaiset (henkilöt jotka pakenevat vainoa, kidutusta tai julmuuksia).

Kanadassa otettiin käyttöön maahanmuuttajien pisteytysjärjestelmä vuonna 1967. Työperäiselle maahanmuutolle tarkoitetussa arvioinnissa otetaan huomioon tulijan koulutustausta (maks. 25 pistettä), englannin ja ranskan kielen taito (24 pistettä), työkokemus (21 pistettä), ikä (10 pistettä) ja työtarjous (10 pistettä). Myös tulijan taloudellinen tausta otetaan huomioon. Lisäksi tulijoilta tarkistetaan terveydentila. Mukana tuleva puoliso antaa lisäpisteitä sopeutumiskyvystä.

Kanada on tunnettu varsin vapaasta maahanmuuttopolitiikasta. Vuoden 2001 väestönlaskennan mukaan Kanadassa on 34 etnistä ryhmää, joihin kuuluu vähintään 100&nbsp;000 henkilöä. Näistä kymmeneen kuuluu yli miljoona henkilöä. 16,2% väestöstä kuuluu näkyviin vähemmistöihin. Suurimmat ryhmät ovat  etelä-aasialaiset (4,0%), kiinalaiset (3,9%) tummaihoiset (2,5%) filippiinit (1,1%). Suurimmat maahanmuuttajaryhmät ovat kuitenkin saksalaiset (10,18%) ja italialaiset (4,63%).

Kanadassa on tapahtunut neljä suurta maahanmuuttoaaltoa. Viides aalto on meneillään.

## Lähteet